આંતરરાષ્ટ્રીય ક્ષેત્રે ‘ડચ રીચ’ ઘણું જાણીતું છે. જેઓ રોડ સેફ્ટી અંગે સંશોધન કરીને અમુક ખાસ વાતો લોકો સાથે શેર કરતા હોય છે, જેના કારણે અકસ્માત અને તેનાથી થતા મૃત્યુ દરને ઘટાડી શકાય. આ ડચ રીચમાં કારનો દરવાજો કેવી રીતે ખોલવો એ અંગે જણાવવામાં આવ્યું છે. જે પ્રમાણે કાર પાર્ક કર્યા બાદ સામાન્ય રીતે આપણે દરવાજાની નજીક રહેલા હાથથી જ દરવાજો ખોલીએ છીએ. પરંતુ તે સાચી રીત નથી. ખરેખર દરવાજો એ હાથથી ખોલવો જોઇએ જે ડોરથી દૂર હોય. ઉદાહરણ તરીકે. ભારતમાં ડાબી બાજુ વાહન ચલાવવામાં આવે છે અને જેથી વાહનમાં જમણી બાજુ ડ્રાઇવર સીટ આપવામાં આવે છે. આપણે જ્યારે આપણી કાર પાર્ક રોડની નજીક પાર્ક કરીએ છીએ ત્યારે જો આપણે ડ્રાઇવર સીટ બેઠા હોઇએ તો આપણે સામાન્ય રીતે જમણા હાથનો ઉપયોગ ડોર ઓપન કરવા માટે કરતા હોઇએ છીએ. જેના કારણે આપણને કારનો બ્લાઇન્ડ સ્પોટ જોવા મળતો નથી. આ સ્થિતિમાં બાઇક ચાલક સાથે અકસ્માત થવાની શક્યતા રહે છે. પરંતુ જો આપણે જમણા હાથના બદલે ડાબા હાથથી દરવાજો ઓપન કરીશું ત્યારે આપણું શરીર વળશે અને આપણને બ્લાઇન્ડ સ્પોટ સહિતનો ભાગ જોઇ શકાશે. આ સ્થિતિમાં તમે કાર નજીકથી પસાર થઇ રહેલા સાઇકલિસ્ટ અથવા બાઇક રાઇડરને બચાવી શકો છો.